als_Latn dik_Latn sag_Latn
Ministria e Bujqësisë, Pylltarisë dhe Zhvillimit Rural ka nënshkruar marrëveshje bashkëpunimi me Telekomin e Kosovës, me qëllim të realizimit të platformës teknologjike “Bujku”.
Me këtë marrëveshje bashkëpunimi të dyja institucionet do të japin mbështetjen e tyre në zhvillimin e mëtejmë të këtij aplikacioni, i cili do të ju sigurojë fermerëve anë e mbanë vendit që të qasen në informata të ndryshme për sektorin e bujqësisë, qoftë për aplikimet për grante, rezultatet, por më e rëndësishmja qasjen në treg, përmes gjetjes së blerësve dhe shitësve.
Më rastin e nënshkrimit të kësaj marrëveshje, ministri i Bujqësisë, Pylltarisë dhe Zhvillimit Rural, Memli Krasniqi, tha se një aplikacion i tillë është i domosdoshëm për fermerët dhe sipas tij ai do të ndikojë në zhvillimin e bujqësisë dhe avancimin e njohurive të fermerëve dhe një menaxhim më të mirë të fermës.
“Platforma Bujku do të zhvillohet në vazhdimësi, duke u pasuruar me informata për shpalljet e ministrisë për përkrahje përmes subvencioneve dhe granteve, si dhe aty do të ketë edhe këshilla të ndryshme bujqësore për sektorin e bujqësisë. E kjo platformë do të ketë mbështetjen institucionale të dy partnerëve Ministrisë së Bujqësisë dhe Valës”, tha ministri Krasniqi.
“Platforma e quajtur Bujku do të ketë një karakter institucional nga PTK-ja dhe Ministria. Ne do ta ndihmojmë këtë projekt duke dhënë informata për shpallje subvencione e këshilla të ndryshme”, ka thënë ministri Krasniqi.
Ndërkaq, drejtori i Telekomit të Kosovës, Agron Mustafa, ka treguar se kanë ofruar gjithë infrastrukturën e kësaj ndërmarrje në kuadër të aplikacionit që ka për qëllim në lehtësimin e bujqësisë në mbledhjen e informatave.
Ai tha se marrëveshja është një kurorëzim institucional i një iniciative të nisur më herët. Mustafa njoftoi se aplikacioni për një kohë do të jetë falas për fermerët.
‘Bujku' është e qasshme qysh tani në sistemin android, ndërkaq është duke u zhvilluar edhe për sistemin iOS.
Ndalohen komentet që përmbajnë gjuhë denigruese dhe fjalë ofenduese ndaj individëve dhe ndaj grupeve specifike, si dhe komentimet që s'kanë të bëjnë me artikullin. Reporteri.net mban të drejtën e fshirjes së komenteve që thyejnë rregullat e komunikimit.
als_Latn als_Latn als_Latn als_Latn als_Latn als_Latn als_Latn als_Latn als_Latn